A „sima” Tippmix oldal tulajdonképpen csak információ céljára szolgál magáról a Tippmix játékról, a környékeden (lakóhelyed / tartózkodási helyed közelében) lévő lottózókról (nyitva tartási idők, stb.), és emellett statisztikai adatok, illetve különféle sportesemények eredményeit jeleníti meg. Hozzá képest a TippmixPro sokkal többet tud. Ugyanis a TippmixPro oldalon regisztrálva online tudsz sportmeccsekre fogadásokat kötni a rendelkezésre álló piacokon. Vagyis a számos funkcióval rendelkező TippmixPro gyakorlatilag a hagyományos papíralapú játéknak az online változata.